CELEX: 62017CN0534
Language: el
Date: 2017-09-11 00:00:00
Title: Υπόθεση C-534/17: Αίτηση προδικαστικής αποφάσεως την οποία υπέβαλε το Amtsgericht Hannover (Γερμανία) στις 11 Σεπτεμβρίου 2017 — Ursula Kaufmann και Viktor Schay κατά TUIfly GmbH

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/20
            
         Αίτηση προδικαστικής αποφάσεως την οποία υπέβαλε το Amtsgericht Hannover (Γερμανία) στις 11 Σεπτεμβρίου 2017 — Ursula Kaufmann και Viktor Schay κατά TUIfly GmbH
   (Υπόθεση C-534/17)
   (2017/C 424/30)
   Γλώσσα διαδικασίας: η γερμανική
   
      Αιτούν δικαστήριο
   
   Amtsgericht Hannover
   
      Διάδικοι στην υπόθεση της κύριας δίκης
   
   
      Ενάγοντες: Ursula Kaufmann, Viktor Schay
   
      Εναγομένη: TUIfly GmbH
   
      Προδικαστικά ερωτήματα
   
   
            
               1)
            
            
               Έχει το άρθρο 5, παράγραφος 3, του κανονισμού 261/2004 (1), θεωρούμενο υπό το πρίσμα της αιτιολογικής σκέψεως 15 του κανονισμού, την έννοια ότι ο πραγματικός αερομεταφορέας δύναται να απαλλαγεί από την υποχρέωση αποζημιώσεως που υπέχει μόνον εφόσον επικαλεστεί έκτακτες περιστάσεις που προέκυψαν κατά την ημέρα της πτήσεως ή μπορούν και έκτακτες περιστάσεις που προέκυψαν κατά την προηγούμενη ημέρα να δικαιολογήσουν τη ματαίωση ή τη μεγάλη καθυστέρηση πτήσεως την επόμενη ημέρα;
            
         
            
               2)
            
            
               Σε περίπτωση που ακόμη και έκτακτες περιστάσεις οι οποίες προέκυψαν κατά την προηγούμενη ημέρα δύνανται να δικαιολογήσουν τη ματαίωση ή τη μεγάλη καθυστέρηση πτήσεως την επόμενη ημέρα, έχει το άρθρο 5, παράγραφος 3, του κανονισμού 261/2004 την έννοια ότι ένας αερομεταφορέας, στο πλαίσιο των εύλογων μέτρων που οφείλει να λαμβάνει για να αποφύγει τις έκτακτες περιστάσεις, υποχρεούται να λάβει εκ των προτέρων κατάλληλα προληπτικά μέτρα για ανάλογα περιστατικά και σε κάθε περίπτωση να διατηρεί διαθέσιμο επαρκή αριθμό εφεδρικών αεροσκαφών στον αερολιμένα της βάσεώς του;
            
         
      (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ 2004, L 46, σ. 1).